ai4bharat/Pralekha huggingface dataset:
وزارت ماہی پروری، مویشی پروری و ڈیری
مویشیوں میں امراض
نئیدہلی۔25؍جون۔ماہی پروری ، مویشی پالن اور دودھ کی صنعت کے وزیر مملکت ڈاکٹر سنجیو کمار بالیان نے لوک سبھا میں ایک تحریری جواب میں بتایا ہے کہ مویشیوں میں لاحق ہونے والی فٹ اینڈ ماؤتھ ڈیزیز  یعنی ’’کُھرپکا منہ پکا ‘‘بیماری اور زہریلی گھانس چر نے کے نتیجے میں لاحق ہونے والے بوڑا بخار کو روکنے کےقومی مویشی امراض کنٹرول پروگرام کو کابینہ نے 31 مئی 2019 کو، ایک نئی مرکزی شعبے کی اسکیم کے طور پر اپنی منظوری دے دی ہے، جس کے تحت ،مجموعی تخمینہ جاتی اخراجات پانچ برسوں  کیلئے 13343.00 کروڑ روپئے کے بقدر متعین کیے گئے ہیں۔ 20-2019 کے مالی سال کیلئے 2683.00 کروڑ روپئے کی رقم تجویز کی گئی ہے۔ اس اسکیم کے درج ذیل عناصر ہیں۔
کھُرپکا منہ پکا مرض  کنٹرول پروگرام : اس پروگرام کے تحت مویشیوں کو صدفیصد بنیاد پر ٹیکہ کاری کے عمل سے گزارا جاتا ہے۔ ان میں بھینسیں ،بھیڑیں ، بکریاں اور خنزیر شامل ہیں اور پورے ملک میں چھ مہینے کے وقفے سے اس پر عمل کیا جانا ہے۔ مزید برآں مویشیوں کو منفر د مویشی شناخت ایئرٹیگ یاکانوں میں لگائے جانے والے بلّے کے استعمال کے ذریعے شناخت کے تحت لایا جائیگا۔ اس پروگرام کے تحت سال بھر میں دو مرتبہ طے شدہ نشان زد مویشیوں کی تعداد کو ڈی وارم یعنی ان کے پیٹ اور جسم کو ہر طرح کے جراثیم سے پاک کرنے کاعمل بھی شامل ہے۔ یہ سرگرمی بھی اس عنصر میں داخل ہے۔
بوڑاگھانس چرنے سے لاحق ہونے والے بخار کے کنٹرول کا پروگرام: اس پروگرام کے تحت مادہ مویشیوں اور بھینسوں کی پڑیوں  کو ، ان کی زندگی میں ایک مرتبہ صدفیصد ٹیکہ کاری کے عمل سے گزارا جانا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-2605
(Visitor Counter : 130
زراعت اور کاشتکاروں کی فلاح و بہبود کی وزارت
پی ایم ۔ کسان اسکیم سے اب تک زائد از دو کروڑ چھوٹے ؍ حاشیہ پر آئے ہوئے کسان مستفید ہوئے
 ہے ۔ اس اسکیم کا مقصد دو ہیکٹیئر قابل کاشت آراضی رکھنے والے کر کسان کنبے کو چھ ہزار روپئے سالانہ کی رقم مہیا کرانا ہے ۔
چھ ہزار روپئے کی یہ رقم چار ماہ کے وقفے سے دو دو ہزار روپئے کی تین قسطوں میں فراہم کرائی جائے گی یہ اسکیم یکم دسمبر ، 2018 سے نافذ العمل ہے ۔ مرکزی حکومت یہ رقم حقدار کسانوں کے بینک کھاتوں میں براہ راست فوائد کی منتقلی کی اسکیم کے تحت منتقل کر رہی ہے ۔ ملک بھر کے تقریباً 12.5 کروڑ کسان اس اسکیم سے مستفید ہوں گے ۔ اس اسکیم سے استفادہ کرنے والے کسانوں کی شناخت ریاستی حکومتو ں کی ذمہ داری ہے ۔
اس اسکیم کو وزیر اعظم نے روایتی طور پر 24 فروری ، 2019 کو قومی سطح پر اتر پردیش کے گورکھپور میں لانچ کیا تھا ۔اسکیم پر موثر طور پر عمل در آمد کیا جا رہا ہے اور اسکیم کے تحت پہلی قسط کی ادائیگی تیزی سے کی گئی ہے ۔ تاحال زائد از دو کروڑ چھوٹے اور حاشیہ پر آئے ہوئے کسانوں کی فوائد کی منتقلی کی جا چکی ہے ۔
۔ ۔ ۔ ۔ ۔ ۔
U . 1490
ریلوے کی وزارت
بھارتی ریلوے نے 10 مئی 2020 تک ملک بھر میں چلائیں 366 شرمک اسپیشل ٹرینیں
نئی دہلی،10مئی 2020/مختلف مقامات پر پھنسے ہوئے تارکین وطن مزدوروں ،تیرتھ یاتریوں ، طلبا اور دیگر افراد کی آمدورفت خصوصی ریل گاڑیوں سے یقینی بنانے کے لئے وزارت داخلہ کی ہدایات حاصل ہونے کے بعد بھارتی ریلوے نے شرمک اسپیشل ٹرینیں چلانے کا فیصلہ لیا تھا۔
10 مئی 2020  تک ملک بھر کی مختلف ریاستوں سےکل 366 شرمک اسپیشل ٹرینیں چلائی گئی ہیں جن میں سے 287 ٹرینیں اپنی منزل مقصود تک پہنچ بھی چکی ہیں جبکہ 79 ریل گاڑیاں فی الحال اپنی اپنی منزلوں کی جانب تیز رفتار سے گامزن ہیں۔
ان خصوصی ریل گاڑیوں کا سفر، مختلف ریاستوں جیسے آندھراپردیش  بہار ہماچل پردیش  جھارکھنڈ  مدھیہ پردیش  مہاراشٹر  اڈیشہ  راجستھان  تلنگانہ  اترپردیش  مغربی بنگال  میں جاکر ختم ہوا۔ ان ریل گاڑیوں کے تارکین کو کئی شہروں تک پہنچایا ہے جن میں تروچراپلی، ٹٹلاگڑھ، برونی، کھنڈوا، جگن ناتھ پور، کھردا روڈ، پریا گ راج، چھپرا، بلیا، گیا، پورنیا، ورانسی، دربھنگا، گورکھپور، لکھنؤ، جون پور، ہیتیا، بستی، کٹہیار، دانا پور، مظفر نگر، سہرسا وغیرہ شامل ہیں۔
ان شرمک اسپیشل ٹرینوں سے زیادہ سے زیادہ تقریباً 200 مسافر ہی سماجی فاصلہ بنائے رکھنے کے اصول کی باقاعدہ تعمیل کرتے ہوئے سفر کرسکتے ہیں۔ اسی طرح ٹرین میں چڑھنے سے پہلے مسافروں کی مجموعی طور پر اسکریننگ یا جانچ کو یقینی بنایا جاتا ہے۔ ایک اور خاص بات یہ بھی ہے کہ ان شرمک اسپیشل ٹرینوں سے سفر کے دوران مسافروں کو مفت کھانا اور پانی بھی فراہم کیا جاتا ہے۔
م ن۔ ش ت ۔ ج
Uno-2415
(
صدر جمہوریہ کا سکریٹریٹ
پریس اعلانیہ
نئی دہلی،23 مارچ صدر جمہوریہ ہند جناب رام ناتھ کووند نے آج  ساڑھے دس بجے راشٹر پتی بھون میں منعقدہ ایک تقریب میں جناب جسٹس پناکی چندر گھوش کو لوک پال کے چیئر پرسن کے عہدے کا حلف دلایا۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1652,
(Visitor Counter : 28
پارلیمانی امور کی وزارت
پارلیمانی امور کی وزارت کے زیر اہتمام جواہر نوودیا ودیالوں کے لئے 2023-2022 کے 24ویں قومی پارلیمانی مقابلے کے انعامات کی تقسیم کی تقریب کا انعقاد
جواہر نوودیا ودیالیہ، نادیہ، مغربی بنگال  نے 2023-2022 کے 24ویں نیشنل یوتھ پارلیمنٹ مقابلے میں پہلا انعام جیتا
جواہر نوودیا ودیالوں کے لیے 2023-2022 کے 24 ویں نیشنلیوتھ پارلیمنٹ مقابلے کے انعامات کی تقسیم کی تقریب جمعرات 4 مئی، 2023 کو پارلیمنٹ ہاؤس کمپلیکس، نئی دہلی میں منعقد ہوئی۔ جواہر نوودیا ودیالیہ، ندیہ، مغربی بنگال  نے 2023-2022 کے 24ویں نیشنلیوتھ پارلیمنٹ مقابلے میں پہلا انعام جیتا۔
پارلیمانی امور اور ثقافت کے مرکزی وزیر مملکت جناب ارجن رام میگھوال نے ودیالوں کی مقابلے جیتنے والی ٹیموں کو ان کی شاندار کارکردگی کے لیے انعامات تقسیم کیے۔ جے این وی، ندیہ، مغربی بنگال کے علاوہ درج ذیل 7 علاقائی جیتنے والے ودیالوں نے بھی انعامات حاصل کیے:
1۔ جواہر نوودیا ودیالیہ، پوری، اڈیشہ 
2۔ جواہر نوودیا ودیالیہ، چندر پور، مہاراشٹر 
3۔جواہر نوودیا ودیالیہ، منڈیا، کرناٹک 
4۔ جواہر نوودیا ودیالیہ، کٹھوعہ، جموں و کشمیر
5۔ جواہر نوودیا ودیالیہ، ایسٹ خاصی ہلز-1، میگھالیہ(شیلانگ علاقہ(
6۔ جواہر نوودیا ودیالیہ، کروکشیتر، ہریانہ 
7۔ جواہر نوودیا ودیالیہ، سہارنپور، اتر پردیش)لکھنؤ علاقہ)
وزیر جناب میگھوال نے پروگرام کے دوران طلبا کے ساتھ ایک انٹرایکٹو سیشن میں حصہ لیا۔ وزیر موصوف نے طلبا کے ساتھ بات چیت کرتے ہوئے تلقین کی کہ نوجوان نسل کو جمہوریت کی جمہوری اقدار اور اخلاقیات کو سیکھنا اور اس کو اپنانا چاہئے اور خود کو اس جمہوری ملک کی ہم آہنگی اور روایت کو فروغ دینے میں وقف کرنا چاہئے۔جناب میگھوال نے تقریب کے تمام حاضرین کو سوچھتا کا حلف بھی دلایا۔
خطبہ استقبالیہ پیش کرتے ہوئے پارلیمانی امور کی وزارت کے سکریٹری جناب جی سرینواس نے طلبہ کو پارلیمانی کارروائیوں کے طریقوں اور عمل کو مقبول بنانے اور ان کی ترغیب دینے کی ایک واضح پکار دی۔ انہوں نے بتایا کہ نیشنلیوتھ پارلیمنٹ کے مقابلوں کو اسکولوں سے یونیورسٹیوں تک پھیلا دیا گیا ہے۔
اس موقع پر جواہر نوودیا ودیالیہ، ندیہ، مغربی بنگال  کی جیتنے والی ٹیم نے یوتھ پارلیمنٹ کی ایک پُرجوش کارکردگی دوبارہ پیش کی جس کی اجتماع نے خوب خوب ستائش کی تھی۔
پارلیمانی امور کی وزارت گزشتہ 26 برسوں سے جواہر نوودیا ودیالیوں میںیوتھ پارلیمنٹ کے مقابلوں کا انعقاد کر رہی ہے۔ جواہر نوودیا ودیالیوں کے لیے نیشنلیوتھ پارلیمنٹ مقابلہ کی اسکیم کے تحت پورے ہندوستان میں نوودیا ودیالیہ سمیتی کے 8 خطوں میں پھیلے ہوئے 80 ودیالوں کے درمیان 2023-2022 کے دوران سیریز کا یہ 24 واں مقابلہ منعقد کیا گیا تھا۔
یوتھ پارلیمنٹ اسکیم کا مقصد نوجوان نسل کے اند خود انضباطی کے ذریعہ ضبطِ نفس، اختلاف رائے کت تئیں رواداری، خیالات کا درست اظہار اور جمہوری طرز زندگی کی دیگر خوبیاں پیدا کرنا ہے۔ علاوہ ازیںیہ اسکیم طلباء کو پارلیمنٹ کے کام کاج اور طریقہ کار، بحث و مباحثہ کی تکنیکوں سے بھی آشنا کرتی ہے اور ان میں خود اعتمادی، قیادت کا معیار اور موثر تقریر کے فن اور ہنر کو فروغ دیتی ہے۔
صحت اور خاندانی بہبود کی وزارت
ہندوستان کی قومی ٹیلی میڈیسن خدمت کی سنجیونی نے 8 کروڑ ٹیلی مشاورت فراہم کئے ہیں
ای –سنجیونی سروس نے تقریباََ 5 ہفتوں میں ایک کروڑ مشاورت درج کرنے کا ریکارڈ عبور کرلیا ہے
ای-سنجیونی اور پی ڈی نے 222026 ماہرین، ڈاکٹروں اور صحت کارکنان کو تربیت دی اور آن بورڈ کیا
ای –سنجیونی ایپلی کیشن کے ذریعہ 45 ہزار سے زیادہ آبھا آئی ڈیز کو تیار کیا گیا
حکومت ہند کی مفت ٹیلی میڈیسن خدمت نے ایک اہم کامیابی حاصل کرتے ہوئے 8 کروڑ ٹیلی مشاورت فراہم کرکے شاندار سنگ میل طے کیا ہے۔گزشتہ تقریباََ پانچ ہفتوں کے قابل ذکر طے وقت کے اندر ایک کروڑ ٹیلی مشاورت فراہم کیا گیا ہے۔ جس سے ٹیلی میڈیسن کو بڑے پیمانے پر اپنانے کا اشارہ ملتا ہے۔ صحت اور خاندانی بہبود کی مرکزی وزارت کی پہل ای – ہیلتھ ، ای- سنجیونی ایک ایسی قومی ٹیلی میڈیسن سروس ہے ، جو ڈاکٹروں کے پاس جسمانی طور پر جانے کے بجائے ڈجیٹل پلیٹ فارم کے ذریعہ ایک متبادل خدمت فراہم کرنے کی کوشش کرتا ہے۔
اس پہل نے تین سال سے کم وقت میں دنیا کی سب سے بڑی سرکاری ملکیت والی ٹیلی میڈیسن پلیٹ فارم ہونے کا اعزاز حاصل کیا ہے۔یہ دو ورٹیکلز پر مشتمل ہے ،جو تمام ریاستوں اور مرکز کے زیر انتظام علاقوں میں مریضو ں کی خدمت فراہم کرتاہے اورکامیابی سے ملک کے اندرونی علاقوں میں اپنی موجودگی درج کراتا ہے۔
پہلا ورٹیکل ای –سنجیونی اے بی ایچ ڈبلیوسی ، ٹیلی مشاورت فراہم کرکے دیہی – شہری ڈجیٹل ہیلتھ کے خلاء کو پُر کرنے کی کوشش کرتا ہے اور یہ یقینی بناتا ہے کہ زیادہ سے زیادہ آیوشمان بھارت اسکیم کے ای –استفادہ کنندگان اس کا فائدہ حاصل کریں جن کے وہ حقدار ہیں ۔ یہ ورٹیکل ایک ہب اور اسپوک ماڈل کے طورپر کام کرتا ہے۔ جس کے تحت آیوشمان بھارت- ہیلتھ اور ویلنیس سینٹر کو ریاستی سطح پرتیار کیا گیا ہے۔یہ سبھی اسی پہئے کی تیلیوں کے طورکا م کرتے ہیں، جس کو علاقائی سطح پر ہب  کے ساتھ میپ کیا جاتا ہے۔دیہی علاقوں میں رہ رہے مریضوں کو معیاری صحت خدمات فراہم کرنے کے مقصد سے اس ماڈل کو 109748 آیوشمان بھارت صحت اوربہبود کے مراکز  اور 14188 ہبس میں کامیابی سے نافذ کیا گیا ہے۔جس کی مدد سے مجموعی طورپر 71158968 ٹیلی مشاورت موصول ہوئے ہیں۔
دوسرا ورٹیکل ای –سنجیونی اوپی ڈی ہے ، جو دیہی اور شہری دونوں طرح کے علاقوں میں مساوی طورپر شہریوں کو بنیادی طبی خدمات فراہم کرتا ہے۔ اسمارٹ فونز ،ٹیبلیٹ ، لیپ ٹاپ کے ذریعہ اس ٹکنالوجی کافائدہ اٹھایا جاتا ہے۔ جس سے ڈاکٹر کی مشاورت کو مریض کے رہائشی مقام کی پرواہ کئے بغیر سہولت فراہم کی جاسکتی ہے ۔ای –سنجیونی اوپی ڈی میں 222026 ماہرین ،ڈاکٹروں اورصحت کارکنان کو تربیت دی اور انہیں آن بورڈ کیا ، جن کی مدد کے ساتھ 1144 آن لائن اوپی ڈیز کو آپریٹ کیا جاتا ہے ۔اس پلیٹ فارم کا ایک دن میں 4.34 لاکھ سے زیادہ مریضوں کی خدمت کرنے کا متاثر کن ریکارڈ ہے ۔ موہالی کا سینٹر فار ڈیولپمنٹ آف ایڈوانس کمپیوٹنگ صارف کو مجموعی جامع تکنیک کی تربیت اور مدد فراہم کررہا ہے۔ اس کے ساتھ ہی یومیہ دس لاکھ مریضوں کی خدمت فراہم کرنے کا اس ورٹیکل کی سہولت میں اضافہ ہورہا ہے ۔
ای –سنجیونی آیوشمان بھارت ڈجیٹل ہیلتھ مشن  کا اہم حصہ ہے اور 45000 سے زیادہ آبھا آئی ڈیز ای –سنجیونی ایپلی کیشن کے ذریعہ تیار کئے گئے ہیں۔
اس پلیٹ فارم کا استعمال کرنے والی د س سرکردہ ریاستیں ہیں اور وہ ریاستیں آندھرا پردیش  ، مغربی بنگال ، کرناٹک ، تمل ناڈو ، مہاراشٹر ، اترپردیش  ، مدھیہ پردیش، بہار  ، تلنگانہ ، گجرات  ہیں ۔
وزارتِ تعلیم
دِکشا معذور بچوں کے لئے
دِکشا ریاستوں/مرکز کے زیر انتظام علاقوں میں اسکولی تعلیم کے لئے معیاری ای مواد اور تمام درجات  کے لئے کیو آر کوڈ کئے ہوئے فعال نصابی کتابیں فراہم کرنے کا پلیٹ فارم ہے۔ دِکشا 2.0 سطح AA کے ورلڈ وائڈ ویب کنسورشیم  ویب مواد تک رسائی کے رہنما خطوط  مرتب کرتا ہے۔ اس سے بصارت سے محروم لوگوں کو اسکرین ریڈرز جیسی معاون ٹیکنالوجیز کا استعمال کرتے ہوئے ویب سائٹ تک رسائی حاصل ہوتی ہے۔یہ بصارت سے محروم لوگوں کواس قابل بناتا ہے کہ وہ معاون ٹیکنالوجیز جیسے اسکرین ریڈرز کا استعمال کرتے ہوئے ویب سائٹ تک رسائی حاصل کرسکیں۔
بصارت اور سماعت سے محروم افراد کے لئے خصوصی ای مواد ڈیجیٹل طور پر قابل رسائی انفارمیشن سسٹم  پر اور این آئی او ایس ویب سائٹ/ یو ٹیوب پر اشاروں کی زبان میں تیار کیا گیا ہے۔ مجموعی طور پر 767 نصابی کتابوں پر مبنی آئی ایس ایل ویڈیوز ریکارڈ کئے گئے ہیں۔ ان میں سے 510 نصابی کتابیں آئی ایس ایل ویڈیوز پر مبنی ہیں جو دِکشا پر اپ لوڈ کی گئی ہیں۔ دِکشا پر 10,000 الفاظ کی آئی ایس ایل ڈکشنری اپ لوڈ کی گئی ہے۔ دِکشا پر پر 3,142 آڈیو کتابوں کے ابواب بھی اپ لوڈ کئے گئے ہیں۔
یہ اطلاع وزیر مملکت برائے تعلیم محترمہ انا پورنا دیوی نے آج راجیہ سبھا میں ایک تحریری جواب دی۔
الیکٹرانکس اور اطلاعات تکنالوجی کی وزارت
تکنیکی تعاون کے لیےیو آئی ڈی اے آئی اور آئی ایس آر او کے درمیان مفاہمت کے اقرار نامے پر دستخط کئے گئے
تکنیکی تعاون کے لیے بھارت کی منفرد شناخت سے متعلق اتھارٹی  ، الیکٹرانکس اور اطلاعاتی ٹیکنالوجی کی وزارت  ، نئی دہلی اور نیشنل ریموٹ سینسنگ سینٹر آئی ایس آر او  ، حیدرآباد کے درمیان مفاہمت کے ایک اقرار نامہ پر دستخط کیے گئے ہیں۔ اس مفاہمت نامے کے اس اقرار نامہ پر آج جناب شیلیندر سنگھ، آئی ایف ایس ، ڈپٹی ڈائریکٹر جنرل، یو آئی ڈی اے آئی اور ڈاکٹر پرکاش چوہان، ڈائریکٹر، این آر ایس سی نے یو آئی ڈی اے آئی اور این آر ایس سی کے سی ای او، اور یو آئی ڈی اے آئی اور دیگر سینئر افسران کی موجودگی میں دستخط کیے گئے ۔
این آر ایس سی بھون آدھار پورٹل تیار کرے گا جو پورے بھارت میں آدھار مرکزوں کے معلومات اور مقامات کے بارے میں جانکاری فراہم کرے گا۔ مذکورہ پورٹل شہریوں کی ضروریات پر مبنی مقام کے لحاظ سے متعلقہ آدھار مراکز کو تلاش کرنے کی سہولت بھی فراہم کرتا ہے۔
این آر ایس سی موجودہ اور نئے اندراج مراکز سے متعلق اعداد وشمار اکٹھا کرنے اور ذخیرہ کرنے کے لیے ویب پر مبنی پورٹل بھی فراہم کرے گا تاکہ باقاعدہ قانونی معائنہ کر کے شہریوں پر مبنی خدمات کو بہتر بنایا جا سکے۔ جمع کردہ اعداد وشمار کی علاقائی سطح پر منظور شدہ حکام کے ذریعے معیار کے لیے تطبیق کی جائے گی تاکہ آن لائن ویژولائزیشن کی سہولت کے ساتھ ساتھ مراکز کے بارے میں رہائشیوں کے لیے درست معلومات کو یقینی بنایا جا سکے۔
بھون قدرتی رنگین سیٹلائٹ تصاویر کے اعلی ریزولوشن کے پس منظر کے ساتھ، آدھار مراکز کے لیے مکمل جغرافیائی معلومات کے اسٹوریز ، احیاء ، تجزیہ اور رپورٹنگ کی سہولت فراہم کرے گا۔ یو آئی ڈی اے آئی اور این آر ایس سی ترجیحی بنیادوں پر ڈیزائن، انضمام اور رول آؤٹ کے طریقوں پر ترجیح اورقریبی طور کام کر رہے ہیں۔
بھارت کی منفرد شناخت سے متعلق اتھارٹی  ایک قانونی اتھارٹی ہے جو حکومت کے ذریعہ 12 جولائی 2016 کو آدھار  ایکٹ، 2016  کے دفعات کے تحت قائم کی گئی ہے۔ بھارت کی، الیکٹرانکس اور اطلاعاتی ٹیکنالوجی کی وزارت کے تحت یو آئی ڈی اے آئی نے اب تک 132 کروڑ سے زیادہ باشندوں کو آدھار نمبر جاری کیا ہے اور 60 کروڑ سے زیادہ باشندوں کو سہولت فراہم کی ہے جنہوں نے اپنا آدھار اپ ڈیٹ کیا ہے۔
خواتین اور بچوں کی ترقیات کی وزارت
خواتین واطفال کی ترقی کی وزارت ، کل لڑکیوں کے لیے غیر روایتی ذریعہ معاش میں ہنر مندی ‘‘بیٹیاں بنے کوشل’’کے موضوع پر قومی کانفرنس کا انعقاد کرے گی
کانفرنس ہنر مندی، نئے دور کی مہارتوں اور لڑکیوں کے لیے غیر روایتی ذریعہ معاش پر مبنی ہوگا
افرادی قوت میں مساوات اور بااختیارافراد کی شرکت کے لیے نوجوان لڑکیوں کی ہنر مندی کی خاطر ہنر مندی کے فروغ اور صنعت کاری کی وزارت اور اقلیتی امور کی وزارت کے ساتھ مفاہمت ناموں پر دستخط
‘‘بیٹیاں بنیں کوشل’’ ایونٹ کو ملک بھر کے ناظرین کے لیے براہ راست نشرکیا جائے گا
خواتین واطفال کی ترقی کی مرکزی وزیر اور نوعمر لڑکیوں کے ایک گروپ کے درمیان بات چیت کا ایک سیشن منعقد ہوگا جو ہندوستان بھر سے این ٹی ایل میں اپنی شناخت بنا رہی ہے
اسکیم کے نفاذ کی عمل آوری میں ریاست/اضلاع کی رہنمائی کے لیے بی بی بی پی آپریشنل مینوئل کی شروعات کی جائے گی
خواتین واطفال کی ترقی کی وزارت  نے گیارہ اکتوبر 2022 کوبچیوں کے عالمی دن کے موقع پر بیٹی بچاؤ بیٹی پڑھاؤ کے بینر تلے لڑکیوں ‘‘بیٹیاں بنے کوشل ’’کے لیے غیر روایتی معاش میں مہارت  پر قومی کانفرنس کا انعقاد کرے گی۔ کانفرنس میں وزارتوں اور محکموں کے درمیان تال میل قائم کرنے پر زور دیا جائے گا تاکہ اس بات کو یقینی بنایا جا سکے کہ لڑکیاں مہارت حاصل کریں اور سائنس، ٹیکنالوجی، انجینئرنگ اور ریاضی  سمیت مختلف پیشوں کے افرادی قوت میں شامل ہوں، جہاں تاریخی طور پر لڑکیوں کی نمائندگی کم ہے۔ اس تقریب میں نوجوان لڑکیوں کی ہنرمندی اور افرادی قوت میں ان کی بڑھتی ہوئی تعداد، مساوی اور بااختیار شرکت کے لیے ہنر مندی کے فروغ اور صنعت کاری کی وزارت اور اقلیتی امور کی وزارت ساتھ مفاہمت ناموں پر دستخط کیے جائیں گے۔ اس موقع پر مشن شکتی رہنما خطوط کے مطابق کی گئی تبدیلیوں کے نتیجے میں اسکیم کے نفاذ کے لیے ریاست/اضلاع کی رہنمائی کی خاطر بی بی بی پی آپریشنل مینوئل بھی لانچ کیا جائے گا۔
ملک بھر کے ناظرین کے لیے ‘‘بیٹیاں بنے کوشل’’ ایونٹ کو براہ راست 
پر نشر کیا جائے گا اور توقع ہے کہ اس میں ایم ڈبلیو سی ڈی ، ایم ایس ڈی ای، محکمہ کھیل، اقلیتی امورکی وزارت ، وزارت تعلیم کے ساتھ ساتھ قانونی ادارے جیسے بچوں کے حقوق کے تحفظ کیلئے قومی کونسل کے نمائندے شرکت کریں گے۔ اس تقریب میں ہندوستان بھر سے لڑکیاں اور نوجوان خواتین پیش پیش ہوں گی۔
ایونٹ کی دیگر اہم جھلکیاں اس طرح ہیں:
- خواتین و اطفال کی ترقی کی مرکزی وزیر محترمہ اسمرتی زوبن ایرانی اور نوعمر لڑکیوں کے ایک گروپ کے درمیان بات چیت کے ایک سیشن کا انعقاد ہوگا جو پورے ہندوستان سے این ٹی ایل میں اپنی شناخت بنا رہی ہے۔
- اسکیم کے نفاذ کے لیے ریاست/اضلاع کی رہنمائی کے لیے بی بی بی پی آپریشنل مینوئل بھی لانچ کیا جائے گا
- ایم او ایس ڈی ای اور ایم او ایم اے کے ساتھ 21ویں صدی کی ہنرمندی زندگی اور روزگار کی مہارتوں، کاروباری صلاحیتوں، ڈیجیٹل خواندگی اور مالی خواندگی کی مہارتوں پر توجہ مرکوز کرنے کے وعدوں کا اعلان۔
- زمینی سطح سے ہنر مندی کے بہترین طریقے، منتخب اضلاع کے ذریعہ بتائے گئے ہیں۔
- صنعت، این جی اوز اور سی ایس اوز کی مثالوں کے ساتھ این ٹی ایل میں لڑکیوں اور خواتین کی دیرپا شمولیت پر معلوماتی مطالعہ ۔
اسٹیل کی وزارت
آر آئی این ایل نے کسٹمر میٹ 2023 کا اہتمام کیا
آر آئی این ایل ، وشاکھا پٹنم اسٹیل پلانٹ نے آر آئی این ایل کی اُکوناگرام کے گوراجاڈا کالاشیترم میں پیر کے روز کسٹمر میٹ کا اہتمام کیا۔برآمدات کسٹمر س کے ساتھ ملک بھر کے تقریباً 100 کسٹمرس نے میٹنگ میں شرکت کی۔آر آئی این ایل کی بھارت کے طول و عرض میں کام کررہی 23 برانچوں میں کسٹمر س کا ایک بڑا بیس ہے۔
کسٹمرس سے خطاب کرتے ہوئے آر آئی این ایل کےسی ایم ڈی جناب انیل بھٹ نے کہا کہ آر آئی این ایل اپنے کسٹمروں کے ساتھ اچھے تعلقات برقرار رکھتا ہےاور ہماری قسمت ایک دوسرے کے ساتھ منسلک ہیں ۔ انہوں نے کسٹمروں سے درخواست کی کہ وہ کمپنی کی ترقی کے راستے کا حصہ بنیں اور آر آئی این ایل کی مارکٹ کی حصہ داری کو بڑھانے میں مدد کریں ۔ انہوں نے کہا کہ مالی سال 24-2023 ایک یادگار اور زبردست سال بننے جارہا ہے کیونکہ پلانٹ 23 اگست سے پروڈکشن کو بڑھانے میں لگا ہوا ہےاور اس نے یقین دلایا ہے کہ صارفین کی ضرورت کا خیال رکھا جائے گا اور بہتر پیداواری سطح سے صارفین کی ضرورتیں پوری طرح پوری کی جائیں گی۔
آر آئی این ایل کے کمرشل ڈائریکٹر ڈاکٹر ڈی کے موہنتی نے اپنے خطاب میں عالمی اور گھریلو مارکیٹ منظرنامے کی وضاحت کی ۔انہوں نے یقین دلایا کہ آر آئی این ایل طویل عرصہ تک اپنے بیش قیمتی صارفین کے مفادات کا تحفظ کرنے کے لئے ہمیشہ آگے تھی اور آگے رہے گی۔انہوں نے صارفین کی طرف سے دکھائی جانے والی وفاداری کی تعریف کی اور آر آئی این ایل اور اس کی مصنوعات کے لئے ان کی لگاتار سرپرستی کی تعریف کی۔
بعد میں صارفین نے آر آئی این ایل کے سینئر افسروں کے ساتھ سود مند مذاکرات کئے جہاں انہیں مارکیٹنگ کے مختلف امور سے متعلق معاملات کو حل کرنے کا یقین دلایا گیا ۔ میٹنگ کے بعد بہت سے صارفین کو آر آئی این ایل کے مختلف پیداواری یونٹ اور مارکیٹنگ کے سینٹر ل ڈسپیچ یارڈ لے جایا گیا ۔چیف جنرل مینجر اور آر آئی این ایل کے سینئر اہلکاروں کے علاوہ اسٹیل ایگزیکٹیو ایسو سی ایشن کے نمائندوں ، مختلف تجارتی یونینوں اور ایسو سی ایشن کے نمائندوں نے بھی پروگرام میں شرکت کی۔
ماحولیات، جنگلات اور موسمیاتی تبدیلی کی وزارت
ریاستی ماحولیاتی اثرات جائزہ اتھارٹیوں کی درجہ بندی کسی بھی ضابطہ جاتی تحفظ کو کمزور کیے بغیر فیصلہ سازی میں اثر انگیزی لے کر آئے گی
درجہ بندی کا معیار کسی بھی ضابطہ یا ٹائم لائن کو تبدیل کرنے کی کوشش نہیں کرتا ہے جیسا کہ ای آئی اے نوٹیفکیشن 2006 میں پہلے ہی دیا گیا ہے
درجہ بندی کے معیار پر پورا نہ اترنے پر کوئی منفی مارکنگ کی تجویز پیش نہیں کی گئی ہے
نئی دہلی، 24 جنوری 2022:
ریاستی ماحولیاتی اثرات جائزہ اتھارٹی  ریاستی سطح پر ای آئی اے نوٹیفکیشن کے نفاذ کے لیے وزارت کا ازحد اہم ادارہ ہے اور اسے زمرہ بی کے تحت تمام تجاویز کے لیے ماحولیات سے متعلق منظوری  پر غور کرنے اور پروویژن تیار کرنے کے اختیارات دیے گئے ہیں۔
وزارت نے ماحولیات سے متعلق منظوری کے ضابطے کو سہل بنانے اور منظوری دینے میں صرف ہونے والے غیر ضروری وقت کو کم کرنے کے لیے متعدد پہل قدمیاں کی ہیں، جیسے ای سی تجویز کو پوری طرح آن لائن داخل کرنا اور پروسیس چلانا، تمام توسیعی تجاویز کے لیے اسٹینڈرڈ ٹی او آر، ایک ہی مرتبہ تمام سوالات اٹھاکر متعدد ای ڈی ایس/اے ڈی ایس سے بچنا، پندرہ روزہ ای اے سی میٹنگوں کا اہتمام کرنا، وغیرہ۔
ایک اگلے قدم کے طور پر ایس ای آئی اے اے کے کام کاج میں اثرانگیزی، شفافیت اور جوابدہی کو فروغ دینے کے لیے ایس ای آئی اے اے کی نئی درجہ بندی شروع کی گئی ہے۔ درجہ بندی کا یہ نظام ای آئی اے نوٹیفکیشن 2006 کی دفعات اور وزارت کی جانب سے وقتاً فوقتاً جاری کردہ مختلف رہنما خطوط پر مبنی ہے اور اسے ایس ای آئی اے اے کی حوصلہ افزائی کے لیے ڈیزائن کیا گیا ہے تاکہ وہ کسی ضابطہ جاتی تحفظ کو کمزور کیے بغیر ای آئی اے نوٹیفکیشن 2006 کےضوابط کے مطابق سختی کے ساتھ فیصلہ سازی میں اپنی اثرانگیزی کو بڑھا سکیں۔یہ بات قابل غور ہے کہ ای آئی اے نوٹیفکیشن پہلے سے ہی تمام ای سی ضوابط کے لیے ٹائم لائن فراہم کرتا ہے۔
حالانکہ، درجہ بندی کے معیارات کو پورا نہ کرنے کے لیے کوئی منفی مارکنگ کی کوئی تجویز نہیں ہے۔ تجاویز میں کسی طرح کی کمی رہ جانے کی صورت میں اس معاملےمیں، ایس ای آئی اے اے / ایس ای اے سی بہت اچھی طرح سے ای ڈی ایس / اے ڈی ایس بڑھا سکتا ہے اور جس مدت کے لیے ای ڈی ایس/ اے ڈی ایس کا جواب پروجیکٹ پروپونینٹ  کے پاس زیر التوا ہے، اسے ایس ای آئی اے اے / ایس ای اے سی کی جانب سے لیے گئے دنوں کی تعداد کے حساب سے شمار نہیں کیا جائے گا۔اس لیے، ایس ای آئی اے اے کو ٹائم لائن کی فکر کیے بغیر پروجیکٹ پر فیصلہ لینے سے قبل تمام ضروری احتیاط برتنے کی پوری آزادی ہے۔
ای آئی اے رپورٹیں تجویز کردہ ٹی او آر کے مطابق تیار کی جاتی ہیں اور اسی کی بنیاد پر پروجیکٹوں کا جائزہ لیا جاتا ہے۔ اس لیے، درجہ بندی نظام کی وجہ سے ای آئی اے رپورٹ کی کوالٹی سے سمجھوتہ ہونے کا سوال ہی پیدا نہیں ہوتا ہے، بلکہ یہ پی پی /مشیروں کو ای ڈی ایس /اے ڈی ایس یا تجاویز کی واپسی کے ڈر سے ای آئی اے کوالٹی میں بہتری کے لیے حوصلہ افزائی فراہم کرے گا۔
ایسے سات معیارات ہیں جن پر ایس ای آئی اے اے کی درجہ بندی کی جائے گی۔ معیار اور ان کے استدلال کے بارے میں تفصیل یہاں دی گئی ہے:
پیٹرولیم اور قدرتی گیس کی وزارت
جناب دھرمیندر پردھان نے اوپیک کے سکریٹری جنرل کے ساتھ بات چیت کی، عالمی توانائی استحکام کے حصول کے لئے ذمے دارانہ اقدامات کرنے کی اپیل
نئی دہلی، 4/مئی 2020 ۔ پٹرولیم و قدرتی گیس اور فولاد کے مرکزی وزیر جناب دھرمیندر پردھان نے پٹرولیم کی برآمدات کرنے والے ملکوں کی تنظیم  کے سکریٹری جنرل ڈاکٹر محمد بارکندو کے ساتھ ویڈیو کانفرنس کے ذریعے تبادلہ خیال کیا۔ کانفرنس میں عالمی توانائی بازاروں کی موجودہ صورت حال، کووڈ-19 کے چیلنجوں کے درمیان خام تیل کی قیمتوں کے رجحان اور اس ماہ کے آخر میں ہونے والی اوپیک کی میٹنگ پر تبادلہ خیال کیا۔
وزیر موصوف نے عالمی سطح پر کمزور اقتصادی صورت حال میں بہتری کے لئے پیداوار کرنے والے اور صارف ممالک کے ذریعے آنے والے دنوں میں ذمے دارانہ اقدامات کرنے کی ضرورت کو نمایاں کیا۔ انھوں نے کہا کہ اقتصادی بحالی رفتہ رفتہ ہونے کی امید ہے، جو تیل کے فروغ کا احیاء ہوگا اور اس لئے سپلائی اور مانگ کے درمیان کے نازک توازن کو برقرار رکھنے پر توجہ دی جانی چاہئے۔ وزیر جناب پردھان نے تیل بازاروں کو مستحکم کرنے میں اوپیک کے رول پر زور دیا اور ہندوستان کے توانائی تحفظ نیز موجودہ چیلنج بھرے ماحول میں عالمی توانائی استحکام کے لئے اوپیک ممالک کے ساتھ مل کر کام کرنے پر اتفاق کیا۔
جناب بارکندو نے جناب پردھان کو آٹھویں اوپیک بین الاقوامی سمینار میں شرکت کے لئے مدعو کیا، جس کا انعقاد 16 اور 17 جون 2021 کو ویانا میں ہوگا۔ دونوں فریقوں نے جولائی 2020 میں ہند- اوپیک اعلیٰ سطحی مذاکرات کو ڈی وی سی کے توسط سے منعقد کرنے پر اتفاق کیا۔ جناب بارکندو نے ملک میں کووڈ کی وبا کا بندوبست کرنے اور اقتصادی سرگرمیوں کا احیاء کرنے کی ہندوستان کی کوششوں کی ستائش و توصیف کی۔
امور صارفین، خوراک اور عوامی تقسیم کی وزارت
کیندریہ بھنڈار صارفین کو 29.50 روپئے فی کلو گرام کی شرح سے آٹا فروخت کر رہا ہے
نیفیڈ اور این ایف سی سی، 6 فروری 2023 سے 29.50 روپئے فی کلو گرام کی شرح سے آٹا فروخت کرنے کا آغاز کریں گے
خوراک اور عوامی نظام تقسیم کے محکمےکے سکریٹری نے، افراط زر کے رجحان کے تناظر میں، آٹے کی فراہمی کی پیشرفت کا جائزہ لیا
محکمہ خوراک اور عوامی تقسیم کے سکریٹری نے آج یہاں ایک میٹنگ میں اوپن مارکیٹ سیل اسکیم کی پیش رفت کا جائزہ لیا۔ انہوں نے خاص طور پر آٹا  29.50 روپئے فی کلوگرام کی فراہمی کاملک میں مختلف آؤٹ لیٹس کے ذریعے صارفین کو فروخت کے لیے خوراک کی معیشت میں افراط زر کے رجحان کو جانچنے کے لیےپیشرفت کا جائزہ لیا۔۔
جناب سنجیو چوپڑا، سکریٹری ڈی ایف پی ڈی نے فوڈ کارپوریشن آف انڈیا ، کیندریہ بھنڈار، نیشنل ایگریکلچر کوآپریٹو مارکیٹنگ فیڈریشن آف انڈیا اور نیشنل کوآپریٹو کنزیومر فیڈریشن آف انڈیا لمیٹڈ کے ساتھ میٹنگ کے دوران فیصلہ کیا کہ یہ ادارے ایف سی آئی ڈپوز سے3 ایل ایم ٹی تک گندم اٹھائیں گے اور اسے آٹا میں تبدیل کرنے کے بعد وہ صارفین کو 29.50 روپئے کے حساب سے مختلف ریٹیل آؤٹ لیٹس، موبائل وین وغیرہ کے ذریعےفراہم کریں گے۔
ان اداروں نے ’’بھارت آٹا‘‘ کے طور پر معروف آٹے کو 29.50 روپئے فی کلو گرام یا کسی اور دیگر مناسب نام کے ساتھ کم سے کم 29.50 روپئے فی کلو گرام کی خردہ قیمت پر تھیلوں پر نمایاں کرکے فروخت کرنے سے اتفاق کیا ہے۔کیندریہ بھنڈار نے آج سے ہی پہلے ہی 29.50 روپئے فی کلو گرام پر آٹا کی فروخت شروع کر دیا ہے۔ جبکہ نیفڈ اور این سی سی ایف 6 فروری 2023 سے 29.50 روپئے فی کلو گرام آٹے کی فروخت کرنا شروع کریں گے۔
یہ بھی فیصلہ کیا گیا کہ کسی بھی کارپوریشن/ کوآپریٹیو/ فیڈریشنز/ ریاستی حکومتوں/ مرکز کے زیر انتظام علاقوں کے سیلف ہیلپ گروپ کو بھی متعلقہ ریاستی حکومت/مرکز کے زیر انتظام علاقےکی سفارش پر29.50 روپئے فی کلو گرام آٹا حاصل کرنے کی اجازت ہوگی جو وہ صارفین کو29.50 روپئے فی کلو گرام کے حساب سے آٹا فروخت کرسکیں گے۔
وزیر داخلہ، جناب امت شاہ کی صدارت میں وزراء کی کمیٹی نے 25 جنوری 2023 کو ضروری اشیاء کی قیمتوں کا جائزہ لیا اور او ایم ایس ایس کے ذریعے ایف سی آئی کے اسٹاک سے 30 ایل ایم ٹی گیہوں کو جاری کرنے کا فیصلہ کیا۔
یہ فیصلہ کیا گیا کہ ایف سی آئی کے بعد معمول کے عمل کے مطابق تاجروں، فلور ملز وغیرہ کو ای نیلامی کے ذریعے 25 ایل ایم ٹی کی پیشکش کی جائے گی۔ بولی دہندگان فی نیلامی فی خطہ زیادہ سے زیادہ 3000 ایم ٹی کی ای- نیلامی میں حصہ لے سکتے ہیں۔ 2 ایل ایم ٹی ریاستی حکومتوں کو ان کی اسکیموں کے لیے 10,000 روپئے ایم ٹی کی شرح سے /ریاست کو بغیر ای نیلامی کے پیش کیے جائیں گے۔ 3 ایل ایم ٹی،سرکاری شعبے کی کمپنیوںکوآپریٹیو/فیڈریشنز جیسے کیندریہ بھنڈار /نیفڈ / این سی سی ایف وغیرہ کو بغیر ای-نیلامی کے پیش کیے جائیں۔ یہ اس شرط کے ساتھ مشروط ہوگا کہ وہ گندم کو آٹے میں تبدیل کریں اور اسے عوام کو 29.50 روپے فی کلوگرام سے زیادہ نہ ہونے والی کم سے کم خردہ قیمت پر فراہم کریں۔
اس کے بعد، ڈی ایف پی ڈی نے کیندریہ بھنڈر/ این سی سی ایف / نیفڈ کو ان کی ضروریات کے مطابق 2.5 ایل ایم ٹی گندم مختص کیا ہے۔ کیندریہ بھنڈر اور نیفڈ میں سے ہر ایک کو 27 جنوری 2023 کو 1 ایل ایم ٹی اور این سی سی ایف کو 50000 ایم ٹی گندم مختص کیا گیا ہے۔